ปวดนิ้วโป้งเท้าข้างขวามาประมาณ 1 เดือนแล้วค่ะ วันแรกที่ปวด คือนิ้วขยับไม่ค่อยได้ และออกจะชาๆหน่อยค่ะ พอหลังจากวันนั้น 1 วันจนถึงปัจจุบันก็ไม่ชาค่ะ แต่ความปวดน้อยลง แต่ก็ยังปวดอยู่ทุกๆวันค่ะ บริเวณที่ปวดคือ บริเวณข้อพับหลังนิ้วเท้าค่ะ จะรู้สึกปวดตอนกำนิ้วเท้า หรือกดนิ้วลงกับพิ้น หรือตอนเดินบางครั้งค่ะ อยากทราบว่าอาการแบบนี้คืออะไรคะ จะหายเองไหม หรือต้องพบคุณไหมคะ
สวัสดีค่ะ การปวดนิ้วโป้งเท้านั้นอาจเกิดจาก-กล้ามเนื้อและเส้นเอ็นบริเวณนิ้วเท้าอักเสบจากการใช้งาน-ข้ออักเสบจากการใช้งาน-ข้ออักเสบจากสาเหตุอื่นๆเช่น รูมาตอยด์ เก๊าท์-กระดูกหักหรือร้าว แต่มักมีอุบัติเหตุนำ และจะปวดมาก ขยับไม่ได้การให้ได้การวินิจฉัยที่แน่นอนจำเป็นต้องพบแพทย์เพื่อตรวจร่างกาย หากปวดมากเรื้อรัง ปวดมากขึ้นเรื่อยๆ ข้อผิดรูป เดินลงน้ำหนักไม่ได้ ควรรีบไปพบแพทย์การดูแลตัวเองเบื้องต้น พักการใช้งานนิ้วเท้าที่ปวด ไม่เดินหรือวิ่งมากๆ รับประทานยาแก้ปวด ยาแก้อักเสบที่ไม่ใช่สเตียรอยด์ได้